अकादमी दी अतिरिक्त सचिव सविता बख्शी होरें उपमुक्खमंत्री तारा चंद, बलराजपुरी, डॉ. ललित मगोत्रा ते हाल च बैठे दे सब्भनें बुद्धिजीवियें दा सोआगत करदे होई इस गल्ला उप्पर खुशी प्रकट कीती जे डुग्गर दे महान लोक नायक मियां डीडो दे जरम ध्याड़े उप्पर गीत संगीत दा कार्यक्रम सैह्‌गल हाल च आयोजत कीता जा करदा ऐ जेह्‌दे च मन्ने-परमन्ने दे गायक अपनी प्रतिभा दा प्रदर्शन करियै उस महान वीर ते ओह्‌दे कारनामें गी याद करङन। उनें दस्सेआ जे किश दिन पैह्‌ले देशा दे महान गायक ते कलाकार सुर्गवासी कुंदन लाल सहगल हुंदे 105में जरम ध्याड़े उप्पर बी संगीत संध्या दा आयोजन इस्सै हाल च कीता गेआ हा।